**I.1)**

**PREGLED IN POTRDITEV**

**ZAPISNIKA 2. REDNE SEJE**

**OBČINSKEGA SVETA OBČINE GORJE, Z DNE 19.11.2014**

Številka: 9000-9/2014-6

Datum: 19.11.2014

**Z A P I S N I K**

**2. redne seje Občinskega sveta (v nadaljevanju OS) Občine Gorje, ki je bila v sredo, 19. novembra 2014, ob 17.00 uri, v sejni sobi Občine Gorje.**

|  |  |
| --- | --- |
| **Prisotni:** | Janez Poklukar st., Branko Banko (SD), Ivan Hočevar (SD), Danijela Mandeljc, Boštjan Komar, Janez Kolenc, Borut Kunstelj, Ivan Ratek, Jakob Por, Urban Mulej, Dominik Piber, župan Peter Torkar, |
| **Poročevalec:** | Vodja programa pri Infrastrukturi Bled, Štefan Korošec |
| **Novinarji:** | Romana Purkart – Radio Triglav Jesenice, |
| **Člani**  **Nadzornega odbora občine Gorje:** | / |
| **Občinska uprava**  **občine Gorje:** | Monika Breznik direktorica OU, Robert Plavčak, Martina Hribar Brus, Metod Gaber, Nuša Jesenšek - tajnica OS. |

Seja je bila posneta na diktafon.

Vodil jo je župan Peter Torkar, ki je uvodoma vse prisotne pozdravil, podal poročilo prisotnosti enajstih svetnikov in glede na to ugotovil in potrdil sklepčnost. Gradivo za sejo je bilo objavljeno tudi na spletni strani Občine Gorje in posredovano k vsem točkam dnevnega reda.

V skladu z 32. členom Poslovnika OS Občine Gorje, je OS pred sprejemom dnevnega reda najprej odločal o **sprejemu zapisnika 1. konstitutivne seje, z dne 22.10.2014.**

Ker ni bilo pripomb, je župan dal na glasovanje naslednji sklep:

**1. Občinski svet Občine Gorje sprejme zapisnik 1. konstitutivne seje Občinskega sveta Občine Gorje, z dne, 22.10.2014.**

**GLASOVANJE:**

|  |  |
| --- | --- |
| ZA | 11 |
| PROTI | / |

**Zapisnik je bil sprejet.**

**Za drugo sejo sveta je določen naslednji dnevni red:**

|  |  |
| --- | --- |
| **1.** | **Odlok o proračunu Občine Gorje za leto 2015, predlog - prva obravnava,** |
| **2.** | **Kadrovske zadeve, imenovanje delovnih teles in organov Občine Gorje,** |
| **3.** | **Program zimske službe 2014 - 2015,** |
| **4.** | **Informacije župana,** |
| **5.** | **Pobude in vprašanja.** |

Ker ni bilo drugih predlogov in razprave, je župan dal na glasovanje predlog dnevnega reda.

**GLASOVANJE:**

|  |  |
| --- | --- |
| ZA | 11 |
| PROTI | / |

**Predlog dnevnega reda je bil sprejet.**

**Točka 1: Odlok o proračunu Občne Gorje za leto 2015, predlog – prva obravnava**

V uvodni obrazložitvi je župan povedal, da predlog proračuna občine za leto 2015 v bilanci prihodkov in odhodkov predvideva 2.946.147 € prihodkov in 3.022.997 € odhodkov. Načrtujejo se tudi investicije, kot so sofinanciranje gasilskega vozila GVC 16/25 za PGD Gorje, investicije v ZD Bled, nakupa reševalnega vozila, ureditev štirih učilnic nad telovadnico OŠ Gorje, preplastitev vozišča in ureditev odvajanja meteornih vod s cestišča na cesti pod Višelnico, celovita ureditev dveh odsekov cest na Spodnjih in Zgornjih Lazah, ureditev tematskih oz. varnih poti, …

Dodatno obrazložitev je podala še Monika Breznik, direktorica OU.

V razpravi, ki je sledila, so sodelovali svetnik **Hočevar Ratek, Banko, Kolenc, Komar, Kunstelj**. Svetnik Hočevar je predlagal, da se ponovno preuči drugi in četrti odstavek 5. člena Odloka o proračunu. Zanimalo ga je tudi, kaj se dogaja na vodovodu Zmrzlek. Opozorili je na to, da dokler ne bo rešeno lastništvo vodovoda, ne bo mogoče investirati vanj. Zanimalo ga je, na kateri postavki je prikazana najemnina (vodovoda) od Infrastrukture Bled in koliko je teh prihodkov? Prosil je, da se podatki pripravijo do druge seje.

Svetnik Banko je predlagal, da se na postavki 20010333 Izplačilo sejnin in ostali stroški zmanjša število sej, postavka 20010601 Financiranje političnih strank pa se poveča na 1.000 €.

Svetnik Kolenc ne podpira povečanja postavk 20010344/45 Stroški skupnega organa MIR in SNRS, prav tako je imel vprašanja glede nakupov novega reševalnega avtomobila za ZD Bled in kombija za OŠ A. Janše in zakaj na postavki Ureditev igrišča za Gorjanskim domom ni namenjenih sredstev in zakaj se je povečala postavka Nega na domu – nadstandard.

Svetnika Komarja je zanimalo, koliko gorjanskih otrok obiskuje vrtce po drugih občinah in na kakšen način se bodo sofinancirale male čistilne naprave?

Svetnikom sta na vprašanja odgovarjala župan in direktorica.

Po končani razpravi, je župan dal na glasovanje predlog sklepa.

**1. Občinski svet Občine Gorje sprejme predlog Odloka o proračunu Občine Gorje za leto 2015 in ga posreduje v 15-dnevno javno razpravo.**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je sprejet.**

**Točka 2: Kadrovske zadeve – imenovanje delovnih teles in organov Občine Gorje**

Poročilo je podal svetnik Kolenc, predsednik Komisije za mandatna vprašanja, volitve in imenovanja. O vsakem predlaganem sklepu so svetniki glasovali posebej.

V razpravi je sodeloval svetnik Poklukar st.. Opozoril je na to, da se v zapisniku KMVVI ne vidi, kdo je bil predlagatelj posameznemu kandidatu. Prosil je za vpogled v prejete kandidature.

Ker ni bilo drugih pripomb in razprave, je župan dal na glasovanje naslednji predlog sklepa:

**V Odbor za negospodarstvo in javne službe družbenih dejavnosti ter javnih financ se imenujejo:**

**1. Ivan Ratek, Zgornje Gorje 75, za predsednika**

**2. Branko Banko, Spodnje Gorje 10, za podpredsednika**

**3. Danijela Mandeljc, Spodnje Gorje 22, za članico**

**4. Bojan Jakopič, Spodnje Gorje 129, za člana**

**5. Janez Kosmač, Krnica 37 a, za člana.**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je sprejet.**

Ker ni bilo drugih pripomb in razprave, je župan dal na glasovanje naslednji predlog sklepa:

**V Odbor za gospodarstvo, varstvo okolja in gospodarske javne službe se imenujejo:**

**1. Ivan Hočevar, Spodnje Gorje 65 d, za predsednika**

**2. Borut Kunstelj, Poljšica pri Gorjah 39 a, za podpredsednika**

**3. Dominik Piber, Spodnje Gorje 99 a, za člana**

**4. Mihael Klinar, Podhom 26 a, za člana**

**5. Jože Borse, Zgornje Gorje 50, za člana**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je sprejet.**

Ker ni bilo drugih pripomb in razprave, je župan dal na glasovanje naslednji predlog sklepa:

**V Odbor za prostorsko planiranje in gospodarjenje z nepremičninami se imenujejo:**

**1. Jakob Por, Podhom 50, za predsednika**

**2. Boštjan Komar, Mevkuž 29, za podpredsednika**

**3. Urban Mulej, Krnica 72, za člana**

**4. Pavel Jakopič, Krnica 49 a, za člana**

**5. Drago Bregant, Poljšica pri Gorjah 59, za člana**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je sprejet.**

**V Statutarno pravno komisijo se imenujejo:**

**1. Janez Poklukar, Zgornje Gorje 10 a, za predsednika, letnik 1948**

**2. Danijela Mandeljc, Spodnje Gorje 22, za podpredsednico**

**2. Ivan Hočevar, Spodnje Gorje 65 d, za člana**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je sprejet.**

**V Nadzorni odbor Občine Gorje se imenujejo:**

**1. Katarina Slivnik, Zgornje Gorje 7b**

**2. Marija Kozomara, Podhom 63**

**3. Metka Bobič, Poljšica pri Gorjah 28**

**4. Tina Urevc, Spodnje Gorje 218 a**

**5. Anže Urevc, Krnica 84**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je sprejet.**

**Točka 3: Program zimske službe 2014-2015**

Uvodno obrazložitev je podal Štefan Korošec, vodja programa pri Infrastrukturi Bled.

V razpravi so sodelovali svetnik Hočevar, Kunstelj, Ratek, Banko, Poklukar, Kolenc ter Por. Na vsa svetniška vprašanja sta odgovarjala Korošec in župan.

Po zaključeni razpravi, je župan dal na glasovanje naslednji predlog sklepa:

**1. Občinski svet Občine Gorje soglaša in potrjuje program zimske službe za leto 2014/2015 v Občini Gorje.**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je sprejet.**

**Točka 4: Informacije župana.**

* **REVIZIJSKO POROČILO**

Dne 5. novembra je prispelo revizijsko poročilo Računskega sodišča, ki je revidiralo pravilnost poslovanja Občine Gorje v delu, ki se nanaša na dodeljevanje tekočih transferov v letu 2012. Izrekli so mnenje s pridržkom, ker v nekaterih primerih poslovanje ni bilo v skladu s predpisi. Sodišče ni zahtevalo odzivnega poročila, ker je občina že v teku postopka odpravila nepravilnosti in sprejela ustrezne ukrepe.

* **IMENOVANJE PODŽUPANJE**

Za podžupanjo je imenoval svetnico Danijelo Mandeljc, ki bo opravljala enake naloge kot v prejšnjem mandatu – zastopanje in predstavljanje Občine na sprejemih in prireditvah, sodelovanje v komisijah in odborih ter opravljanje drugih nalog, koordinacija del in nalog s področja sociale, sodelovanje z društvi in opravljanje nalog s področja turizma, sodelovanje pri pripravi prireditev in drugih dogodkov v Občini. Delo bo opravljala nepoklicno.

* **ODBORI**

Sprejeti predlog proračuna za leto 2015 bo v 15 dnevni javni obravnavi. V tem času ga morajo obravnavati delovna telesa občinskega sveta. Predlagal je, da se odbori skličejo v sredo, 26.11.2014.

**Točka 5: Pobude, predlogi in vprašanja**

***1. POBUDA, PREDLOG, VPRAŠANJE – ustno – Janez Kolenc***

*a.) Predlagal je, da OU napiše dopis na Gorenjski Glas, da se je kot svetnik pritožil na to, da v Glasu zelo malo piše o Gorjah.*

*b.) Predlagal je tudi, da se za 1. 11. organizira parkiranje in aktivira kakšnega gasilca, ki bo usmerjal promet na parkirišču.*

***ODGOVOR – ustni - župan***

a.) Povedal je, da na to nima vpliva. Predlagal mu je, da pritožbo napiše sam, kot nezadovoljni bralec.

b.) Predlog se bo upošteval.

***2. POBUDA, PREDLOG, VPRAŠANJE – ustno – Borut Kunstelj***

*a.) Povedal je, da je bilo v času petkove prireditve igrišče za Gorjanskim domom zaprto, makadamsko parkirišče pa je bilo prepolno in nastal je kaos.*

*b.) Odziv občanov na objavo poročila Računskega sodišča ga je presenetil, ker o tem ni vedel nič. OU je prosil, da svetnike obvesti, v primeru objave kakšnih člankov.*

*c.) Cesto Zgornje Gorje – Poljšica je potrebno sanirati.*

*d.) OU je pozval, naj na DARS pošlje dopis, da uredijo bankine in luknje na državni cesti skozi Gorje.*

***ODGOVOR – ustni - župan***

d.) Z vzdrževalcem (Gorenjska gradbena družba) javnih cest je bil opravljen ogled cest.

c.) Vzdrževanje občinskih cest bo potekalo po programu.

b.) Občina je 5. novembra po pošti dobila revizijsko poročilo. Še isto jutro so klicali iz STA, da je revizijsko poročilo objavljeno na spletni strani računskega sodišča.

a.) Organizator igre, prireditve mora predvideti približno število obiskovalcev. OU bo v bodoče bolj pozorna na ta problem.

***3. POBUDA, PREDLOG, VPRAŠANJE – ustno – Ivan Ratek***

*a.) Predlagal je, da nerešena vprašanja, pobude, vprašanja predlogi iz mandata 2010-2014 ostanejo in se vodijo še naprej.*

*b.) Predlagal je, da se na Pernikih zabetonira plato za kante.*

*c.) Cesta na Pernike je tudi zelo slaba. Potrebna je sanacija.*

*d.) Pozval je, naj se uredijo lokalne ceste, predvsem udarne jame je potrebno zakrpati.*

*e.) Opozoril je, da voda iz pipe smrdi po gnojnici.*

*f.) Zanimalo ga je, kdaj bodo v Krnici narejeni priklopi na kanalizacijo?*

*g.) Vprašal je, zakaj so izvenšolske dejavnosti prestavljene po tretji uri?*

***ODGOVOR – ustni – župan, Metod Gaber, Štefan Korošec***

g.) OU bo poslala vprašanje, zakaj so izvenšolske dejavnosti prestavljene po tretji uri.

f.) Ko bo občina dobila uporabno dovoljenje za kanalizacijo v Krnici, se bodo občani lahko priklopili na kanalizacijo. Gaber je dodal, da pričakuje uporabno dovoljenje še v tem letu.

e)Korošec je povedal, da Infrastruktura Bled na vsake dva dni vzame vzorce vode. Ker analize na zajetju niso skladne s Pravilniki, je še vedno potrebno prekuhavati vode. Opravljen je bil tudi zdravstveni inšpekcijski nadzor.

d.) Korošec je povedal, da so udarne jame v večji meri zakrpane. Svetnike je pozval, da sporočijo, če se kakšna udarna jama naredi in jo opazijo.

c.) Cesta na Pernike je urejena do te mere, da so odseki in korita urejena.

b.) Župan se zaveda,da bo potrebno narediti plato za kante.

***4. POBUDA, PREDLOG, VPRAŠANJE – ustno – Boštjan Komar***

*a.) Zanimalo ga je kako je z vaškimi odbori in ali ostanejo isti?*

*b). Opozoril je, da sta cesti od Matije do kapelice proti Mevkužu in od Knaka do vrh Zgvavnce v slabem stanju. Slednja se zelo poseda. Rečeno je bilo, da je v programu za sanacijo, vendar ni bilo nič, ker naj bi Elektro kabliral pod zemljo.*

***ODGOVOR – ustni - župan***

a.) Povedal je, da bo v roku 90 dneh, sklican zbor krajanov. Tam se bodo izvolili novi predstavniki.

b.) Elektro je investicijo preložil na leto 2015, zaradi snegoloma. Opravljen je bil ogled obeh cest. Najbolj kritična cesta je pod Knakam.

***5. POBUDA, PREDLOG, VPRAŠANJE – ustno – Danijela Mandeljc***

*a.) Zanimalo jo je, kaj se dogaja s cesto proti Elmontu?*

***ODGOVOR – ustni - župan***

a.) Odgovoril ji je, da največji problem predstavlja zemlja. Pozval je vse svetnike, da pomagajo pri pridobivanju potrebnih soglasjih.

***6. POBUDA, PREDLOG, VPRAŠANJE – ustno – Jakob Por***

*a.) Opozoril je, da na vodovodnem delu, ki gre pod Rokovim mostom, manjka izolacija. Pozval je, da se to popravi še pred prvim snegom.*

*b.) Zaveda se, da ni denarja, pa vendar bi bilo nujno potrebno urediti prepuste na cesti čez Poljane. Voda, ob večjih nalivih, dere čez cesto. Prav tako bi bilo potrebno počistiti jaške.*

***ODGOVOR – ustni - župan***

b.) povedal je, da je tudi to cesto pogledal vzdrževalec državnih cest. Opazil je, da vzdrževalci nekaj popravljali.

Seja je bila zaključena ob 1915.

Zapisala

Nuša Jesenšek

Župan Občine Gorje

Peter Torkar